- Hindi News
- National
- अबोहर क्लब को लीज राशि भरने, जुआ खिलाने और शराबियों का अड्डा बनाने पर किया सील
अबोहर क्लब को लीज राशि भरने, जुआ खिलाने और शराबियों का अड्डा बनाने पर किया सील
अबोहरक्लब को नगर कौंसिल की लीज राशि देने, वहां चल रहे जुए और गैर कानूनी ढ़ंग से पिलाई जा रही शराब के कारण प्रशासन ने ताला जड़ दिया है। जबकि लेडीज क्लब को केवल लीज राशि भरने के कारण बंद कर दिया है।
प्रशासन को यह सूचना मिली थी कि दोनों क्लबों में से अबोहर क्लब में शाम के समय जुए का और शराबियों का अड्डा जमना शुरू हो जाता था। इसके अलावा साल 2000 से नगर परिषद की लीज राशि 3 हजार रुपए महीना को भी अदा नहीं किया जा रहा एवं क्लब को चलाने के लिए तो बिजली का बिल अदा किया गया और ही सीवरेज सिस्टम का पैसा डिपार्टमेंट को भरा गया। चार दिन पहले अबोहर के एसडीएम जसप्रीत सिंह ने क्लब में छापा मारकर सील कर दिया और तुरंत प्रभाव से क्लब में उठने बैठने पर पाबंदी लगा दी। वीरवार को की गई पड़ताल में यह सामने आया है कि प्रशासन के पास क्लबों में बने जुए के अड्डे की पिछले कुछ समय से मौखिक रूप से शिकायतें पहुंच रही थी। रेड रात को करीब 11 बजे हुई, तब तक क्लब में कोई नहीं था। हालांकि प्रशासन ने एक प्लानिंग के तहत वहां रेड की थी, लेकिन वह शराब पीने और जुआ खेलने वालों को लोगों को पकड़ने में असफल रहे। इतनीराशि है बकाया: अबोहरक्लब की तरफ नगर परिषद की लगभग 9 और लेडीज क्लब की तरफ लगभग 6 लाख रुपए की राशि बकाया है। पंद्रह लाख रुपए अगर ये क्लब भर देंगे तो काफी सुधार हो सकता है।
कभी चर्चा का विषय हुआ करते थे चुनाव
क्लबकभी शहर की इस तरह से शान हुआ करता था कि क्लब के प्रधान पद का चुनाव खूब चर्चा का विषय रहता और प्रधान बनने के लिए उम्मीदवार एडी चोटी का जोर लगाया करता था। पद के बाद शहर में अबोहर क्लब का प्रधान होना एक बड़ा रुतबा माना जाता था। जैसे-जैसे समय बीतता गया वैसे-वैसे क्लब की शानो-शौकत ये धनाढ्य वर्ग ही इसे कम करता गया।
लोगों को सहयोग करना होगा:एसडीएम
एसडीएमजसप्रीत सिंह ने कहा कि अबोहर क्लब को अच्छा बनाने के लिए नगरवासी उनका सहयोग करें तो वह इन दोनों सार्वजनिक स्थलों को मल्टी सिटी जैसे क्लबों की तरह बनाने का प्रयास करेंगे। लेकिन इसके लिए शहर वासियों को आर्थिक रुप से सहयोग करना पड़ेगा।
प्रशासन द्वारा अबोहर क्लब को लगाया गया ताला।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva